Ål

Ål er en kommune i Hallingdal i Viken fylke. Kommunen grenser i nord til Lærdal og Hemsedal, i øst til Gol og Nesbyen, i sør til Nore og Uvdal, og i vest til Hol. Kommunen ligger utenfor den historiske regionen Viken.

Areal og befolkning
Per 31. desember 2017 var det 4 626 innbyggere i Ål kommune. Stedet med Ål sentrum heter Sundre, og de små forstedene rundt er Hago, Vestlia og Granhagen. Tettstedet Ål hadde  innbyggere per 1. januar . Bygdene ellers i kommunen er Torpo, Opheim, Votndalen, Leveld, Vats og Breie.

Ål er en tradisjonell landbruksbygd og største husdyrkommunen i Buskerud. Hallingdal sjukestugu
er en sentral arbeidsplass og gir kommunen mye helseekspertise og helsepersonell. Kommunen har fem grunnskoler, samt Ål vidaregåande skole og Ål Folkehøgskule og kurssenter for døve. Frem til sommeren 2018 hadde Ål vidaregåande skole en landbruksutdanning på Lien (Torpo) som hadde vært aktiv siden 1922.

Ål som hyttekommune

Ål kommune har ca. 2670 fritidsboliger, både frittstående hytter, leiligheter og gamle seterhus. De mest kjente hytteområdene i Ål er Bergsjø, Skarslia, Leveldåsen, Votndalsåsen, Liatoppen, Torpoåsen, Sangefjell og Øvre-Ålsåsen.

Beliggenhet og transport 
Ål ligger midt i mellom Oslo og Bergen og hovedfartsårene er riksvei 7 og Bergensbanen.

Avstander: 
 Fra Oslo 194 km
 Fra Bergen 269 km
 Fra Larvik 227 km 
 Fra Oslo lufthavn (Gardermoen) 206 km 
 Fra Sandefjord lufthavn, Torp 262 km

Ål stasjon var tidligere en viktig stasjon på Bergensbanen. Midt mellom Bergen og Oslo var det tid for bytte av damplokomotiv. Ved Ål var det bosatt mye togpersonale og vedlikeholdspersonell. Banen ble ferdig elektrifisert 1964.

Politikk

Kommunestyrevalget 2019

Kommunestyrevalget 2015

Kultur 
En kjent severdighet i Ål er Torpo stavkirke. I Ål sentrum ligger Ål kulturhus, som blant annet rommer Nesch-museet med verdens største permanente utstilling av Rolf Neschs verker. Der finnes også rosemalingsutstillingen Hallingrosa og Galleri Syningen med sine skiftende utstillinger. Ål kirke er rikt utsmykket og mest kjent er altertavle, prekestol og takmaleriene.

Ål Bygdamuseum er bygd opp rundt et unikt, fredet gårdstun fra 1600-tallet. Museet er supplert med andre bygninger som kunne høre den gamle gården til, deriblant en husmannsplass og en støl med steinbu. I dag står 30 hus på museet.

Tusenårssted
Kommunens tusenårssted er Hallingtunet i Hallingdal Feriepark. Hallingtunet inneholder terrengamfi, amfi i tre, scenebygg og dansegulv. Anlegget er utført i naturmateriale som stein og tre og utnytter eksisterende terreng slik at det omtrent ikke ble nye terrenginngrep.

Ål kommune har en vennskapskommune i den guatemalske kommunen Sololá og som en del av vedtaket om tusenårssted ble det vedtatt å øremerke 10 % av det statlige tilskuddet til etablering av Sololá folkepark. Dette er en park Sololá ønsket å etablere i nærheten av markedsplassen i Sololá sentrum. Dette var en mulighet for kommunen å gi tusenårsstedet en dypere mening og gi vennskapsbåndene mellom Ål og Sololá et synlig innhold. Pr. 2011 er denne parken ikke realisert.

Verneområder 
Verneområder i Ål kommune (alfabetisk):

 Fødalen landskapsvernområde, opprettet, 15. mai 1992, 102 822 da
 Tuftelia naturreservat, opprettet, 30. november 1973, 63 da

Kjente ålinger
 Herbrand Sata ( 1753-1830), rosemaler
 Nils Bæra (1785-1873), rosemaler
 Embrikt Bæra (1788-1876), rosemaler
Ole Larsen Skattebøl (1844-1929), høyesterettsdommer og politiker
 Embrik Strand (1876-1947), entomolog, professor  
 Olav Sataslåtten (1891-1971), spelemann
 Sevat Sataøen (1892-1962), spelemann
 Egil Ulstein (1919-1999), krigsflyver og diplomat
 Jens A. Myro (1921-2001), folkemusiker
 Olav Thon (f. 1923), finansmann og hotelleier
 Aagot Noss (1924-2015), konservator og forfatter
 Odd Hoftun (f. 1927), ingeniør og misjonær
 Nils Ellingsgard (1928-2021), dekorasjonsmaler og forfatter
 Eldbjørg Løwer (f. 1943), politiker (V), statsråd
 Hallgrim Berg (f. 1945), stortingsrepresentant (H), forfatter, folkemusiker
 Nils Dalseide (1952-2018), jurist og riksmekler
 Trond Helleland (f. 1962), stortingsrepresentant (H), parlamentarisk leder for Høyre  
Tove Bøygard (f. 1966), musiker  
 Stein Torleif Bjella (f. 1968), musiker
Margit Myhr (f. 1990), folkemusiker
 Gjermund Bråten (f. 1990), fristilkjører
 Øystein Bråten (f. 1995), fristilkjører
 Hellbillies, countryrockgruppe

Referanser

Eksterne lenker
 Ål kommune  - Ål kommune hjemmeside
 Ål kommune - Store norske leksikon
 Ål kommune -  Allkunne, levande leksikon
 Detaljert statistikk fra Ål kommune
 Ål Kulturhus 
 Historiske fotografier fra Ål i Nasjonalbibliotekets arkiv
 Lokale historier fra Ål
 Historiske arkiver etter Ål kommune kommune på Arkivportalen